
Ehitusloa andmine

Võttes aluseks „Kohaliku omavalitsuse korralduse seaduse“ § 30 lõike 1 punkti 2, „Ehitusseaduse“ § 23, Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmine õiguse delegeerimine", 

1. Asjaolud ja menetluse käik
07.11.2007. a laekus läbivaatamiseks sadeveekanalisatsiooni omanikult ehitusloa taotlus Kangelaste 38 lasteaia kõrval sadeveekanalisatsiooni torustiku ehitamiseks koos ehitusprojektiga ning makstud riigilõivuga summas 500 EEK. Projekteeritud sadeveekanalisatsiooni torustik paikneb Kangelaste 38 krundil ning on suunatud linna kanalisatsioonivõrku. Linna kanalisatsioonivõrguga liitumispunkt on kaevus nr. 216, mis asub Kangelaste 36 krundil.

Sadeveekanalisatsiooni ehitamiseks Kangelaste 38 krundi piirist kuni asuva Kangelaste 36 krundil kaevuni nr 216 puudub isikliku maa kasutamise õigus.

2. Õiguslikud järeldused

Vastavalt „Ehitusseaduse“:

· § 23 lõikele 5 ehitusluba teisele isikule kuuluvale kinnisasjale tehnovõrgu või -rajatise ehitamiseks väljastatakse kinnisasja omaniku nõusolekul.  
· § 29 lõikele 21  tehnorajatise omanik on kohustatud teavitama ehitamise alustamisest puudutatud kinnisasja omanikke tähitud kirjaga või isiklikult allkirja vastu.
· § 29 lõike 2 punktile 4 ehitise omanik on kohustatud taotlema ehitamise lõpetamisel ehitisele kasutusluba. 
· § 33 lõikele 8 võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes.
3. Otsus 

3.1. Anda ehitusluba Kangelaste 38 krundil projekteeritud kuni Kangelaste 36 asuva kaevuni nr 216 sadeveekanalisatsiooni ehitamiseks; 

3.2. Kohustada sadeveekanalisatsiooni omanikku ehitustööde lõpetamisel taotlema kasutusluba ning koos kasutusloa taotlustega esitada isikliku maa kasutamise õiguse või kinnituse oma omandiõiguse kohta sadeveekanalisatsiooni suhtes.

4. Korraldus jõustub punktis 1 nimetatud ehitiste taotlejale teatavakstegemisest.

5. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

